S-491/2009

Mál þetta, sem þingfest var 21. október sl. og dómtekið sama dag, var höfðað með ákæru lögreglustjórans á Selfossi, dagsettri 20. október 2009, á hendur E-kk-þgf F-kk-þgf J-kk-þgf, kt. 000000-0000, Búðarstíg 5b, Eyrarbakka, en til dvalar í fangelsinu á Litla-Hrauni,

„fyrir eftirfarandi brot

I.

fyrir innbrot og þjófnað

með því að hafa, um miðjan dag sunnudaginn 21. desember 2008 í samverknaði við S-kk-þf M-kk-þf, kt. 000000-0000, brotist inn í Arnarberg ÁR-150 þar sem það lá við Svartaskersbryggju í Þorlákshöfn og stolið þaðan fartölvu af gerðinni Compaq að áætluðu verðmæti kr. 150.000, tveimur tölvumúsum og sjúkrakassa af óþekktu verðmæti.

Telst brot ákærða varða við 244. gr. almennra hegningarlaga, nr. 19, 1940.

033-2008-9355

II.

fyrir fíkniefnabrot

með því að hafa, síðdegis sunnudaginn 21. desember 2008 haft í vörslu sinni að Norðurbyggð 24b, Þorlákshöfn, 1,42 g af amfetamíni er lögregla fann undir hornsófa við leit í íbúðinni umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

033-2008-9362

III.

fyrir þjófnað

með því að hafa, að kvöldi föstudagsins 6. febrúar 2009 á veitingastaðnum Rauða Húsinu á Eyrarbakka, í samverknaði við D-kk-þf M-kk-þf J-kk-þf, kt. 000000-0000, stolið skjávarpa, sjö áfengisflöskum og sjóðsvél sem innihélt skiptimynt, allt að óþekktu verðmæti.

Telst brot ákærða varða við 244. gr. almennra hegningarlaga, nr. 19, 1940.

033-2009-852

IV.

fyrir nytjastuld og umferðarlagabrot

með því að hafa, í samverknaði við Í-kk-þf A-kk-þf H-x-x Æ-kk-þf, kt. 000000-0000, heimildarlaust notað bifreiðina MH-430 frá 24. til 25. september 2009 og ekið nefndri bifreið sviptur ökurétti frá Reykjavík áleiðis að Ljósafosslaug við Ljósafossvirkjun í Grímsnes- og Grafningshreppi þar sem lögregla fann bifreiðina, en bifreiðinni var stolið frá Ásbúð 21 í Garðabæ að kvöldi 21. septembers eða aðfaranótt 22. septembers 2009.

Teljast brot ákærða varða við 1. mgr. 259. gr. almennra hegningarlaga nr. 19, 1940, sbr. lög nr. 20, 1956 og 1. mgr. 48. gr., sbr. 1. mgr. 100. gr. umferðarlaga nr. 50, 1987.

007-2009-58191

V.

fyrir húsbrot og eignarspjöll

með því að hafa, aðfaranótt föstudagsins 25. september 2009 heimildarlaust farið inn í húsnæði Barnaskólans á Eyrarbakka og Stokkseyri við Háeyrarveg á Eyrarbakka með því að brjóta rúðu að stærð 92 x 92 cm og fyrir að hafa valdið skemmdum á hurð sem staðsett er við hlið nefndrar rúðu á suðurhlið skólans.

Telst brot ákærða varða við 231. gr. og 1. mgr. 257. gr. almennra hegningarlaga, nr. 19 frá 1940.

033-2009-7234

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á fíkniefnum skv. ákærulið II. (efnaskrá nr. 15056), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur

Í málinu gerir J-kk-nf S-kk-nf, kt. 000000-0000, kröfu vegna ákæruliðar IV um að ákærða verði með dómi gert að greiða skaðabætur samtals að fjárhæð kr. 209.992 auk dráttarvaxta frá 5. nóvember til greiðsludags skv. 3. mgr. 5. gr. laga um vexti og verðtryggingu nr. 38/2001.

Í málinu gerir Á-kvk-nf S-kvk-nf, fyrir hönd Sveitarfélagsins Árborgar, kt. 000000-0000, kröfu vegna ákæruliðar V um að ákærða verði með dómi gert að greiða skaðabætur samtals að fjárhæð kr. 39.122 auk vaxta skv. 8. gr. vaxtalaga nr. 38/2001 frá tjónsdegi til þess dags er mánuður er liðinn frá því að bótakrafa er kynnt ákærða, en með dráttarvöxtum skv. 9. gr. sömu laga frá þeim degi til greiðsludags.“

Við þingfestingu málsins óskaði sækjandi eftir því að leiðrétta ákæruna þannig að einkaréttarkrafa J-kk-ef S-kk-ef yrði felld niður.

Ákærði kom fyrir dóminn og játaði brot sín fyrir dóminum með þeim athugasemdum að verðmæti tölvunnar í ákærulið I væri ósannað. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar. Krafðist verjandi ákærða vægustu refsingar sem lög leyfa auk þóknunar og að hún yrði greidd úr ríkissjóði.

Ákærði á langan sakaferil að baki þrátt fyrir ungan aldur. Þau brot sem hafa áhrif við ákvörðun refsingar nú er sátt frá 10. apríl 2006 en þá var ákærða gert að greiða sekt fyrir brot gegn lögum um ávana- og fíkniefni. Þann 15. maí 2007 var ákærði dæmdur í þriggja mánaða fangelsi, skilorðsbundið til tveggja ára, fyrir brot gegn lögum um ávana- og fíkniefni, ölvunarakstur, þjófnað og nytjastuld. Þann 25. október 2007 var ákærði dæmdur í fimm mánaða fangelsi fyrir þjófnað, nytjastuld ölvunarakstur og að aka sviptur ökurétti, brot gegn lögum um ávana- og fíkniefni og misneytingu. Þann 9. apríl 2008 var ákærði sakfelldur fyrir brot gegn lögum um ávana- og fíkniefni, ölvunarakstur og að aka sviptur ökurétti en honum ekki gerð sérstök refsing. Þann 17. apríl 2008 gekkst ákærði undir viðurlagaákvörðun fyrir þjófnað, brot gegn lögum um ávana- og fíkniefni og honum gert að greiða sekt til ríkissjóðs. Þann 8. janúar 2009 var ákærði dæmdur í sextíu daga fangelsi fyrir ölvunarakstur, að aka sviptur ökurétti og fleiri umferðarlagabrot og brot gegn lögum um ávana- og fíkniefni og þann 8. janúar 2009 gekkst ákærði undir viðurlagaákvörðun fyrir brot gegn lögum um ávana- og fíkniefni. Ákærði hefur með brotum þeim, sem hann játaði fyrir dóminum nú, verið sakfelldur í áttunda sinn fyrir fíkniefnabrot, fjórum sinnum fyrir þjófnaðarbrot og fjórum sinnum fyrir að aka sviptur ökurétti, auk þess að ákærði er nú sakfelldur í þriðja sinn frá árinu 2007 fyrir nytjastuld. Þá hefur ákærði verið dæmdur í fangelsisrefsingu samtals í eitt ár og tíu mánuði en tveir mánuðir voru skilorðsbundnir en það skilorð var dæmt upp með dóminum 25. október 2007.

Brot þau sem ákærði framdi samkvæmt ákæruliðum I og II eru framin áður en ákærði var dæmdur þann 8. janúar 2009 og verður honum því gerður hegningarauki samkvæmt reglum 78. gr. almennra hegningarlaga við ákvörðun refsingar vegna þeirra. Við ákvörðun refsingar verður litið til þess að hluti brota ákærða er unninn í samverknaði við aðra en auk þess verður einnig litið til þess að ákærði hefur játað brot sín greiðlega, bæði fyrir lögreglu og dóminum.

Ákærði hefur því unnið sér til refsingar og verður sakfelldur fyrir þá háttsemi sem lýst er í ákæru.

Með vísan til þessa er refsing ákærða ákveðin fangelsi í átta mánuði. Ekki eru rök til að skilorðsbinda refsinguna. Ákærði hefur sætt gæsluvarðhaldi frá 26. september 2009 á grundvelli c-liðar 1. mgr. 95. gr. laga nr. 88/2008. Skal það gæsluvarðhald að fullum dagafjölda dragast frá fangelsisrefsingu ákærða.

Með vísan til 218. gr. laga um meðferð sakamála nr. 88/2008 skal ákærða gert að greiða allan sakarkostnað sem er þóknun skipaðs verjanda ákærða á rannsóknarstigi og fyrir dóminum, samtals 124.500 krónur, auk ferðakostnaðar, 28.087 krónur. Hefur þá verið tekið tillit til virðisaukaskatts. Þá skal ákærði sæta upptöku fíkniefna eins og greinir í dómsorði.

Í málinu gerði Á-kvk-nf S-kvk-nf, fyrir hönd Sveitarfélagsins Árborgar, kröfu um að ákærði yrði dæmdur til að greiða sveitarfélaginu skaðabætur að fjárhæð 39.122 krónur. Krafa þessi styðst við gögn í málinu. Ákærði samþykkti framkomna bótakröfu og verður hann dæmdur til að greiða þær bætur eins og í dómsorði greinir en ekki er að sjá í gögnum málsins að ákærða hafi verið kynnt krafan fyrr en við þingfestingu málsins.

J-kvk-nf G-kvk-nf fulltrúi sótti mál þetta af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf F-kk-nf J-kk-nf, sæti fangelsi í átta mánuði. Gæsluvarðhald sem ákærði hefur sætt frá 26. september sl., kemur til frádráttar refsingunni að fullri dagatölu.

Ákærði skal sæta upptöku á 1,42 grömmum af amfetamíni.

Ákærði greiði allan sakarkostnað, sem er þóknun skipaðs verjanda hans, J-kk-ef H-kk-ef hrl., samtals 152.587 krónur að meðtöldum ferðakostnaði og virðisaukaskatti.

Ákærði greiði Á-kvk-þgf S-kvk-þgf, fyrir hönd Sveitarfélagsins Árborgar, kt. 000000-0000, 39.122 krónur auk vaxta samkvæmt 8. gr. vaxtalaga nr. 38/2001 frá 25. september 2009 til 21. nóvember 2009, en með dráttarvöxtum skv. 9. gr. sömu laga frá þeim degi til greiðsludags.

Á-kvk-nf G-kvk-nf